Verkeerspolisie bevraagteken Malema se vryspraak | Maroela Media
Julius Malema. Foto: Chester Makana / SAPA
Die Gautengse verkeerspolisie het Vrydag gesê hulle sal die hof daag oor sy beslissing dat Julius Malema op 'n spoedoortreding vrygespreek is.
"Die verkeersowerheid het die betrokke bewyse by die staat ingedien," het Obed Sibasa, woordvoerder vir die Gautengse verkeerspolisie, gesê.
Sibasa sê die verkeersbeampte wat Vrydag in Malema se saak getuig het, het nie 'n dagvaarding ontvang om in die hof te verskyn nie, en was vir 'n ander saak by die Vanderbijlpark-landdroshof. "Tydens Malema se vorige hofverskyning op 29 Januarie het sy regspan uitstel versoek om die dossier te ondersoek en het 'n moontlike pleitooreenkoms vir hul kliënt aanbeveel," het hy gesê.
"Ná die verwarring het die senior staatsaanklaer haar kollega aangeraai om nie met die saak voort te gaan nie, en eerder op die pleitooreenkoms te fokus, maar die swak voorbereide staatsaanklaer het haar aanbeveling verontagsaam en met die hofsaak voortgegaan," het Sibasa beweer.
Malema, die leier van die Ekonomiese Vryheidsvegters, is daarvan beskuldig dat hy teen 215 km/h in 'n 120-km/h-sone gery het. Sibasa het bevestig die verkeerspolisie het 'n "waterdigte saak" teen hom. "Ons regspan bestudeer tans die uitslag van die saak en die saak sal hopelik binnekort weer op die hofrol geplaas word."
Malema se prokureur, Tumi Mokoena het die akkuraatheid van die toestel, wat gebruik is om Malema se spoed te bepaal, bevraagteken. David Phumudi, die verkeersbeampte, het aan die hof gesê die toestel het behoorlik gewerk en dit word gereeld getoets. Die hof het beslis dat die staat nie kon bewys dat die toestel in 'n goeie werkende toestand was nie. Klik hier om meer te lees.
Oscar Pistorius het glo nuwe meisie
Dis verontrustend dat die regspleging in so 'n chaos verval het dat die toepassing van wet en orde bykans nie meer in alle gevalle moontlik is nie.
Nou toe nou………………..Dink hulle regtig ons is almal idiote! Wys jou nou net hoe pateties is die regstelsel. Dit werk net vir hulle!
Nou toe nou – dink hulle regtig almal is idiote. Dit is maar net 'n bewys dat die regstelsel net vir hulle werk………….!!!